Ontbyt - Vrouenetwerk
VN ONTBYT: UITGESTEL
NUWE DATUM WORD BINNEKORT BEKEND GEMAAK...
Wanneer: DATUM UITGESTEL weens COVID-19
(Nuwe datum word binnekort bekend gemaak...)
Waar: Crown Restaurant, Meerendal
Tyd: 08h30 - 13h00
Koste: R390 (10% AFSLAG vir Vrouenetwerk Lede!)
• 3-Gang Ontbyt, koffie & 1 glas vonkelwyn
• Bekendstelling van Plaaslike Entrepreneurs en hul produkte en dienste
• Praaitjie deur gasspreker Sophia Passerini (aktrise, entrepreneur, ma & vrou)
• Klomp groot pryse te wen met gelukkige trekkings
• Geleentheid om self te netwerk tussen 'n groep van 140 dinamiese besigheidsvroue
WAAROOR GAAN DIE VROUENETWERK ONTBYT?
Die Vrouenetwerk Ontbyt is 'n bymekaarkoms waar vroue entrepeneurs en ondersteuners mekaar beter kan leer ken en so mekaar se besighede kan leer ken en begin ondersteun. Dit is 'n geleentheid vir besigheidsvroue om hul onmiddellike omgewing beter te ontgin en te bemark by hul buurvrou,
vriendinne en gemeenskap.
'n Behoefte aan netwerk tussen plaaslike besigheidsvroue (spesifiek Afrikaans) is geidentifiseer en d.m.v. die tweejaarlikse Vrouenetwerk Ontbyt, kry vroue die geleentheid om mekaar te ondersteun en beter te leer ken. 10 Vroue Entrepreneurs neem tydens elke Ontbyt deel as Uitstallers en gaste kry die geleentheid om elkeen se storie te hoor en te ontdek waaroor haar besigheid gaan.
Die Ontbyt funksies het vinnig gegroei in populariteit en kaartjies is telkens maande vooruit uitverkoop. Die rede hiervoor is dat dit nie net 'n lekker informatiewe oggend is nie, maar dat daar werklik goeie geleentheid is vir netwerk en boonop word vroue uit hul
skoene bederf met al die pryse en geskenke!
WAT OM NOG NA UIT TE SIEN BY HIERDIE ONTBYT...
Soos met elke Ontbyt, gaan die oggend oor die 10 Entrepreneurs wat hulself en hul besighede gaan bekend stel. Ons is besig om hierdie spesiale groep een-een bekend te maak op sosiale media en sal binnekort die hele span hier ten toonstel...
Intussen kan ons gaste solank begin opgewonde raak oor 'n paar spesiale gaste wat ook gaan bydra tot nog 'n onvergeetlike Ontbyt:
Ons gasspreker vir hierdie Ontbyt is aktrise, Sophia Passerini, beter bekend as die vriendelike boervrou in die Klipdrift 'Met eisch' advertensies, asook vir haar rol as 'Hanna' in die gewilde TV reeks, Vallei van Sluiers.
Sophia kom gesels met ons - op haar tong-in-die-kies manier - oor haar lewe op hul plaas buite Wellington saam met haar man en 4 kinders. Sy bedryf haar eie besigheid, die Break-a-leg Dramaklub en kom deel met ons die raarhede en waarhede, die juggles en die struggels, van borsvoed, begrotings, balle in die lug hou, aktrise wees, eenvoudig mens wees en veral, VROU wees.
Entrepreneurs gaan baat vind by haar oulike wenke en kreatiewe maniere hoe om jou en jou besigheid se kop bo water te hou in die aangesig van al die uitdagings wat ons as vroue daagliks moet aandurf.
Kom kuier lekker saam met Benescke & Karien, twee uit die 3 VRINNE (Rochelle kan ongelukkig nie die keer saam kuier).
Benescke Janse van Rensburg is 'n topverkoper outeur, spreker, radio-omroeper by Radio Tygerberg 104FM in Kaapstad en televisie-aanbieder by RoepTV.com. Behalwe vir hierdie propvol loopbaan, is sy ook vrou vir Johannes en ma van twee dogtertjies. Karien Basson is 'n lewensafrigter, topverkoper outeur, spreker en televisie-aanbieder by RoepTV.com. Tuis is sy ma van drie katte; Elvis, Clapton en Joplin!
VRINNE het ontstaan uit 'n passie vir vroue - veral entrepreneurs en saam gaan hierdie 3 uit hul pad om 'n verskil te maak en te ondersteun waar hulle kan.
Hierdie super talentvolle vrou gaan vir ons met haar pragtige musiek vermaak tydens ons funksie. Renate is 'n violis en sangeres en was deel van die bekroonde instrumentele pop-groep, Sterling EQ.
Sy het 'n indrukwekkende loopbaan en het musiek opgeneem vir kunstenaars soos Andriette Norman, Heinz Wincler & Springbok Nude Girls, om net 'n paar te noem... Met bekende SA produsent, Helmut Meijer, aan haar sy, het sy ook musiek gemaak vir die Klein Karoo film en verder sluit haar indrukwekkende CV Mauritz Lotz se album Kaleidoscopic in, met 'n groot hoogtepunt toe sy by die Kaapstad stadion in die orkes kon speel saam met sang ikoon, Michael Bublé.